
Az Európai Parlament,
–	tekintettel a Bizottságnak az Európai Parlamenthez és a Tanácshoz intézett javaslatára (COM(2026)0050 – C10‑0111/2026),
–	tekintettel az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, az (EU) 2026/1139 rendelettel[footnoteRef:2] módosított, 2021. április 28-i (EU) 2021/691 európai parlamenti és tanácsi rendeletre[footnoteRef:3] (a továbbiakban: EGAA-rendelet),  [2:  	HL L, 2026/1139, 2026.5.20., ELI: http://data.europa.eu/eli/reg/2026/1139/oj.]  [3:  	HL L 153., 2021.5.3., 48. o., ELI: http://data.europa.eu/eli/reg/2021/691/oj.] 

–	tekintettel az (EU, Euratom) 2024/765 rendelettel[footnoteRef:4] módosított, a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendeletre[footnoteRef:5] és különösen annak 8. cikkére, [4:  	A Tanács (EU, Euratom) 2024/765 rendelete (2024. február 29.) a 2021–2027-es időszakra vonatkozó többéves pénzügyi keretről szóló (EU, Euratom) 2020/2093 rendelet módosításáról (HL L, 2024/765, 2024.2.29., ELI: http://data.europa.eu/eli/reg/2024/765/oj).]  [5:  	HL L 433. I, 2020.12.22., 11. o., ELI: http://data.europa.eu/eli/reg/2020/2093/oj.] 

–	tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodásra[footnoteRef:6] és különösen annak 9. pontjára, [6:  	HL L 433. I, 2020.12.22., 28. o., ELI: http://data.europa.eu/eli/agree_interinstit/2020/1222/oj.] 

–	tekintettel a szociális jogok európai pillérére,
–	tekintettel a Foglalkoztatási és Szociális Bizottság levelére,
–	tekintettel a Költségvetési Bizottság jelentésére (A10-0149/2026),
A.	mivel az Unió létrehozta a megfelelő jogalkotási és költségvetési eszközöket ahhoz, hogy további támogatást nyújtson a világkereskedelem fő strukturális eseményeinek és változásainak következményei által sújtott munkavállalóknak, és támogassa újbóli munkaerő-piaci beilleszkedésüket, mivel ez a támogatás a munkavállalóknak nyújtott pénzügyi támogatáson keresztül valósul meg; mivel az európai ipar versenyképességének fenntartása, valamint az innovációba és a készségekbe történő beruházások megerősítése elengedhetetlen ahhoz, hogy Unió-szerte meg lehessen előzni az ipar további visszaesését és a munkahelyek megszűnését;
B.	mivel Belgium „EGF/2025/009 BE/Soliver” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt a NACE Rev. 2. rendszer szerinti 46. ágazatban (Nagykereskedelem) a Provincie Oost-Vlaanderen (BE23) és a Provincie West-Vlaanderen (BE25), Flandria régióban a Soliver NV-nél (Soliver) a 2025. július 1-jétől 2025. november 1-jéig tartó referencia-időszakban történt 803 elbocsátást követően[footnoteRef:7]; [7:  	Az EGAA-rendelet 3. cikke értelmében.] 

C.	mivel a kérelem az EGAA-rendelet 4. cikke (2) bekezdésének a) pontjában meghatározott beavatkozási kritériumokon alapul;
D.	mivel a Soliver 2024 decemberében csődöt jelentett; mivel Belgiumban 2022 óta emelkedik a csődök száma, és a munkanélküliség súlyosan érinti Flandria több régióját;
E.	mivel a Soliver bezárása által érintett munkaerő jelentős részét idősebb munkavállalók teszik ki, akik a munkaerőpiaci visszailleszkedés sajátos és összetett akadályaival szembesülnek, beleértve az életkoron alapuló megkülönböztetést, a strukturális munkaerőhiányt és az átképzési lehetőségekhez való korlátozott hozzáférést; mivel célzott intézkedéseket kell bevezetni az idősebb munkavállalók sajátos igényeinek kezelése érdekében, beleértve az életkornak megfelelő képzési formákat, a mentorálást és az életkor tekintetében sokszínű munkaerő-felvétel mellett elkötelezett munkáltatókkal való együttműködést;
F.	mivel a VDAB biztosítja az intézkedések nemzeti előfinanszírozását és társfinanszírozását;
G.	mivel az uniós és nemzeti jogszabályokban a csoportos létszámleépítésekre vonatkozóan előírt követelményeket tiszteletben tartották;
H.	mivel az EGAA-ból nyújtott pénzügyi hozzájárulásoknak elsősorban olyan aktív munkaerőpiaci szakpolitikai intézkedésekre és személyre szabott szolgáltatásokra kell irányulniuk, amelyek célja a kedvezményezettek tartós és minőségi foglalkoztatási feltételek melletti munkaerőpiaci visszailleszkedése, miközben készségfejlesztést kínálnak számukra a munkaerőpiacra való visszailleszkedésük megkönnyítése érdekében;
I.	mivel az EGAA éves maximális összege (2018-as árakon számítva) nem haladhatja meg a 30 millió EUR-t[footnoteRef:8]; [8:  	A többéves pénzügyi keretről szóló rendelet 8. cikke.] 

1.	egyetért a Bizottsággal abban, hogy az EGAA-rendeletben és különösen annak 4. cikke (2) bekezdésének a) pontjában meghatározott feltételek teljesülnek, és hogy Belgium az említett rendelet értelmében 2 132 535 EUR összegű pénzügyi hozzájárulásra jogosult, amely 85%-a a 2 508 865 EUR-s összköltségnek, amely a személyre szabott szolgáltatásokra fordított 2 412 465 EUR, továbbá az előkészítő, irányítási, tájékoztatási és nyilvánossággal kapcsolatos, valamint az ellenőrzési és jelentéstételi tevékenységekre fordított 96 400 EUR összegű kiadásokat foglalja magában;
2.	megjegyzi, hogy a belga hatóságok 2025. december 22-én nyújtották be a kérelmet, és hogy a Belgiumtól kapott kiegészítő információk kézhezvételét követően a Bizottság a határidő előtt közel egy hónappal, 2026. április 30-án véglegesítette értékelését, és erről ugyanazon a napon értesítette a Parlamentet; hangsúlyozza annak fontosságát, hogy lerövidítsék az EGAA-támogatás iránti kérelem benyújtása és a finanszírozási határozat közötti időt, ugyanakkor teljes mértékben védjék az Európai Parlamentnek mint a költségvetési hatóság egyik ágának jogait;
3.	megállapítja, hogy a kérelem a Soliver vállalattól elbocsátott 803 megcélzott kedvezményezettre vonatkozik;
4.	tudomásul veszi, hogy az építőipari és gépjárműipari üvegtermékeket gyártó Soliver az American Glass Products Holding (AGP) általi 2018-as felvásárlását követően kizárólag csúcstechnológiás gépjárműipari üvegre helyezte át a hangsúlyt; megjegyzi, hogy a vállalat nehézségekbe ütközött, főként a gépjárműipar visszaesése miatt, amely azon autómodellek késedelmes gyártásából eredt, amelyekhez a termékeiket gyártották, és ez végül a jövedelmezőség súlyos csökkenéséhez és végső soron csődhöz vezetett;
5.	megjegyzi, hogy az üvegipar energiaigényes ágazat, amelyet súlyosan érintenek a tartósan magas energiaárak, és jelentősen aláásták annak versenyképességét; hangsúlyozza, hogy a versenyképes energiaárak hosszú távú eléréséhez a megbízható és megfizethető energiaellátás jelentős növelésére van szükség, többek között az energiaforrások és az ellátási útvonalak diverzifikálása, a belföldi energiatermelés fejlesztése és az energiaunió teljes körű megvalósítása révén;
6.	megjegyzi, hogy bár a műszaki képzettséggel rendelkező vagy az átképzésre hajlandó munkavállalók rendelkeznek a legkedvezőbb foglalkoztatási kilátásokkal, ez a műszaki szakemberek hiányának tudható be, amely a fiatalok szakképzésben való alacsony részvételéből és a munkaerő-állomány idősödéséből ered; hangsúlyozza, hogy az elbocsátott munkavállalók visszailleszkedése és a magas színvonalú képzési lehetőségekhez való egyenlő hozzáférés biztosítása kulcsfontosságú az erős ipari bázissal rendelkező, időtálló európai gazdaság szempontjából; ezzel összefüggésben hangsúlyozza annak fontosságát, hogy megerősödjön az Unió ipari versenyképessége;
7.	sajnálatát fejezi ki amiatt, hogy az elmúlt néhány évben a csődök számának növekedése negatív hatással volt a foglalkoztatási rátára Belgium egyes régióiban, különösen Flandriában; hangsúlyozza, hogy Flandriában az elbocsátott idősebb munkavállalók nagyobb akadályokkal szembesülnek a munkaerőpiacra való visszatérés során; felhívja a belga hatóságokat, hogy nyújtsanak célzott támogatást annak érdekében, hogy segítsék a munkavállalókat az új minőségi munkahelyek megtalálásához szükséges készségek továbbfejlesztésében, és egyúttal hozzanak intézkedéseket a csődök csökkentése és a munkavállalók kirekesztéséhez vezető társadalmi egyenlőtlenségek kezelése érdekében;
8.	emlékeztet arra, hogy a szakértőkkel és a szociális partnerekkel egyetértésben a munkavállalóknak nyújtandó, személyre szabott szolgáltatások a következő intézkedésekből állnak: tapasztalt tanácsadókból és ügyfélkapcsolati menedzserekből álló munkacsoport, amely személyre szabott tanácsadási szolgáltatásokat nyújt; az újbóli elhelyezkedés esélyének javítására irányuló (outplacement) szolgáltatások, amelyek egyéni iránymutatást nyújtanak; segítség az álláskereséshez: álláskereséshez nyújtott fokozott segítség: képzés és átképzés, beleértve a munkahelyi képzést is; állásbörzéken való részvétel; hangsúlyozza az olyan, magas színvonalú, jövőorientált munkahelyek előmozdításának fontosságát, amelyek erősítik a versenyképességet és támogatják a digitális átalakulást;
9.	emlékeztet arra, hogy az EGAA a szolidaritás és az igazságos átmenet eszköze, és bár a munkahelyek megszűnését követően támogatást nyújt, nem helyettesítheti a proaktív iparpolitikát; úgy véli, hogy az EGAA igénybevételét minden politikai szinten egy nagyobb szakpolitikai válaszba kell ágyazni annak biztosítása érdekében, hogy az érintett munkavállalók a képesítéseiknek és készségeiknek megfelelő lehetőségeket találjanak; hangsúlyozza, hogy az Unió elsődleges feladatának annak kell lennie, hogy megelőzze az ilyen bezárásokat azáltal, hogy megteremti a feltételeket az ipari termelés versenyképességének megőrzése és a szociális biztonsági rendszerek pénzügyi fenntarthatóságának biztosításához, ugyanakkor beruházásokat eszközöl mind a magasan képzett munkavállalók, mind az ipari munkavállalók készségeibe; hangsúlyozza, hogy a munkavállalók profiljához igazított egyedi támogatást kell nyújtani, ugyanakkor intézkedéseket kell hozni a csődök csökkentése és a munkaerőpiacról való kirekesztéshez vezető társadalmi egyenlőtlenségek kezelése érdekében; hangsúlyozza, hogy a szükségtelen szabályozási és adminisztratív terhek csökkentése elengedhetetlen az ipar versenyképességének támogatásához, a beruházások vonzásához és a minőségi munkahelyek megőrzéséhez az Unióban;
10.	hangsúlyozza, hogy a belga hatóságoknak biztosítaniuk kell az uniós finanszírozás láthatóságát, és ki kell emelniük annak hozzáadott értékét azáltal, hogy hatékony és célzott tájékoztatást nyújtanak a kedvezményezetteknek, a regionális és helyi hatóságoknak, a szociális partnereknek és a szélesebb nyilvánosságnak;
11.	felhívja a Bizottságot, hogy biztosítsa az eszköz egyforma láthatóságát a tagállamokban, és mozdítsa elő annak hozzáadott értékét azáltal, hogy célzott információkat juttat el a nemzeti hatóságokhoz, amelyeknek tovább kell küldeniük ezeket az információkat az elbocsátások által érintett vállalatoknak, a regionális és helyi hatóságoknak, a szociális partnereknek és a szélesebb nyilvánosságnak;
12.	felszólít a végrehajtott intézkedések alapos végső értékelésére a szociális partnerekkel együtt, beleértve egyértelmű és átlátható információk biztosítását a források felhasználásának módjáról, valamint a munkavállalók munkaerőpiaci visszailleszkedésének és annak értékelését, hogy teljesültek-e az EGAA célkitűzései; ezzel összefüggésben kiemeli az EGAA által finanszírozott intézkedések rendszeres nyomon követésének fontosságát azok hatékonyságának értékelése érdekében;
13.	megjegyzi, hogy Belgium 2025. június 1-jén kezdte meg a személyre szabott szolgáltatások nyújtását a célzott kedvezményezetteknek, valamint hogy az EGAA végrehajtásával összefüggésben is ettől a naptól kezdődően merültek fel igazgatási kiadások, és hogy az EGAA-ból igénybe vehető pénzügyi hozzájárulásra való jogosultság időszaka ezért ettől az időponttól kezdődően a finanszírozási határozat hatálybalépésétől számított 24. hónap és 31. hónap végéig fog tartani;
14.	megállapítja, hogy a belga hatóságok megerősítették, hogy a javasolt intézkedésekhez való hozzáférés és azok végrehajtása során tiszteletben fogják tartani az egyenlő bánásmód és a megkülönböztetésmentesség elvét, és hogy megakadályozzák a kettős finanszírozást;
15.	ismételten hangsúlyozza, hogy az EGAA-ból nyújtott támogatás nem léphet azon intézkedések helyébe, amelyek a nemzeti jog vagy kollektív szerződések értelmében a hatóságok vagy a vállalkozások felelősségi körébe tartoznak; emlékeztet arra, hogy az EGAA korlátozott, célzott és kiegészítő jellegű mechanizmus;
16.	jóváhagyja a jelen állásfoglaláshoz mellékelt határozatot;
17.	utasítja elnökét, hogy a Tanács elnökével együtt írja alá ezt a határozatot, valamint gondoskodjon közzétételéről az Európai Unió Hivatalos Lapjában;
18.	utasítja elnökét, hogy továbbítsa ezt az állásfoglalást és annak mellékletét a Tanácsnak és a Bizottságnak.

image1.png




